27/12/2019 | Administración LocalMunicipal
Narón
Intervención
Edicto aprobación definitiva das modificacións das ordenanzas fiscais e prezos públicos para o ano 2020

EDICTO Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro das modificacións das ordenanzas fiscais: nº 6 reguladora do Imposto sobre construcións, instalacións e obras, nº 8 reguladora da taxa da rede de sumidoiros, nº 9 reguladora da taxa pola subministración de auga potable, nº 10 reguladora da taxa por recollida de refugallos sólidos urbanos, nº 12 reguladora da taxa por licenza de apertura e verificación de establecementos, nº 13 reguladora da taxa por utilización das instalacións deportivas, nº 20 reguladora da taxa por licenzas urbanisticas, nº 31 reguladora do prezo público por prestación de servizos na máquina fotocopiadora, nº 32 reguladora do prezo público pola prestación de servizos coas máquinas ferramentas de propiedade municipal os particulares que o soliciten, nº 34 reguladora do prezo público pola prestación do servizo de transporte adaptado para persoas dependentes, nº 36 reguladora do prezo público por utilización do centro de limpeza e desinfección de vehículos de gando na feira do trece, nº 37 reguladora do prezo público por utilización do sistema municipal de préstamo de bicicletas, aprobadas polo Concello- Pleno do Concello de Narón: provisionalmente en data 31/10/2019. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. PRIMEIRO: Modificación da ordenanza fiscal nº 6 reguladora do Imposto sobre construcións, instalacións e obras, nos artigos que se enumeran a continuación que quedarían redactados come segue: ARTIGO 1. FEITO IMPOÑIBLE 1. Constitúe o feito impoñible do imposto, a realización, dentro do termo municipal, de calquera construción, instalación ou obra para a que se esixa obtención da correspondente licenza de obra, obtivérase ou non esta licenza, ou para a que se esixa presentación de comunicación previa de obras, sempre que a súa expedición corresponda a este Concello.2. As construcións, instalacións ou obras ás que se refire o apartado anterior poderán consistir en: a) Obras de construción de edificacións e instalacións de toda clase de nova planta. b) Obras de demolición. c) Obras en edificios, tanto aquelas que modifiquen a súa disposición interior como o seu aspecto exterior. d) Obras de fontanería e sumidoiros. e) Obras en cemiterios. f) Calquera outra construción, instalación ou obra que requira de título habilitante de natureza urbanística ARTIGO 2. SUPOSTOS DE SUXEICIÓN. Son construcións, instalacións e obras suxeitas ao imposto todas aquelas nas que a execución implique a realización do feito impoñible definido no artigo anterior; e en particular as seguintes: a) As obras da nova planta e de ampliación de edificios, ou necesarias para a implantación, ampliación, modificación ou reforma de instalacións de calquera tipo. b) As obras de modificación ou de reforma que afecten á estrutura, ao aspecto exterior ou á disposición interior dos edificios, ou que incidan en calquera clase de instalacións existentes. c) As obras provisionais. d) A construción de accesos para a entrada e saída de vehículos dos terreos na vía pública. e) As construcións, instalacións e obras realizadas na vía pública por particulares ou polas empresas subministradoras de servizos públicos, que corresponderán tanto ás obras necesarias para a apertura de calas e pozos, colocación de postes de soporte, canalizacións, conexións e, en xeral, a calquera remoción do pavimento ou beirarrúas, como as necesarias para a reposición, reconstrución ou amaño do estragado coas calas mencionadas. f) Os movementos de terra, tales como desmontes, explanacións, excavacións, terraplenados, salvo que estes actos estean detallados e programados como obras a executar nun proxecto de urbanización ou edificación aprobado ou autorizado. g) As obras de peche dos solares ou dos terreos e dos valos, as estadas e as estadas de precaución. h) A nova implantación, a ampliación, a modificación, a substitución ou o cambio de emprazamento de todo tipo de instalacións técnicas dos servizos públicos, calquera que sexa o seu emprazamento. i) Os usos e instalacións de carácter provisorio. j) A instalación, reforma ou calquera outra modificación dos soportes ou valos que teñan publicidade ou propaganda. k) As instalacións subterráneas dedicadas aos aparcadoiros, ás actividades industriais, mercantis ou profesionais, aos servizos públicos ou a calquera outro uso ao que se destine o subsolo. l) A realización de calquera outra actuación establecida polos plans de ordenación ou polas ordenanzas que lles sexan aplicables suxeitas a licenzas municipais ou comunicacións previas de obras, sempre que se trate de construcións, intalacións ou obras. ANEXO Á ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS. Fórmula para o cálculo da base impoñible do imposto sobre construcións, instalacións e obras segundo o determinado no artigo 6 da ordenanza correspondente O cálculo consiste no produto da superficie construída total destinada a cada uso distinto (Si) polo coeficiente de uso (CUi) asignado, obtendo así un subtotal. Coa suma de subtotais obtense a Superficie Computable (SC), á que se lle aplica un módulo básico de construcción (MBC) e un Coeficiente Tipolóxico (CT), obtendo así o Orzamento de Execución Material (PEM) sobre o que se aplicará o baremo para o cálculo provisional do imposto de construcións. SC = ∑ (Si x Cui) PEM = SC x MBC x CT O módulo básico de construcción fíxase para o exercicio 2020 en 572,22 Euros. SEGUNDO: Modificación da ordenanza fiscal nº 8 reguladora da taxa da rede de sumidoiros, nos artigos que se enumeran a continuación que quedarían redactados come segue: ARTIGO 7. BENEFICIOS FISCAIS 1. Non se aplicarán exencións, bonificacións nin reducións para a determinación da débeda tributaria que os suxeitos pasivos deban satisfacer por esta taxa.2. De conformidade co disposto na normativa vixente para a determinación da contía das taxas, salvo que se constate a inexistencia de situación de necesidade, conforme ao disposto no Regulamento Municipal de Axudas Financeiras, poderán terse en conta criterios xerais de capacidade económica dos suxeitos obrigados a satisfacelas cotas tributarias.2.1.- Bonificarase nun 75 por 100 sobre a tarifa prevista: - As unidades familiares de 1-2 membros que non alcancen o 100% do IPREM (*), unha vez deducidos os custos de alugamento ou hipoteca da vivenda. - As unidades familiares de 3-4 membros que non alcancen o 125% do IPREM (*), unha vez deducidos os custos de alugamento ou hipoteca da vivenda. - As unidades familiares superiores a 4 membros que non alcancen o 150% do IPREM (*), unha vez deducidos os custos de alugamento ou hipoteca da vivenda.2.2.- Bonificarase nun 50 por 100 sobre a tarifa prevista: - As unidades familiares de 1-2 membros con capacidade económica comprendida entre o 100% e o 110% do IPREM (*), unha vez deducidos os custos de alugamento ou hipoteca da vivenda. - As unidades familiares de 3-4 membros con capacidade económica superior ao 125% do IPREM e que non supere o 135% do IPREM (*), unha vez deducidos os custos de alugamento ou hipoteca da vivenda. - As unidades familiares superiores a 4 membros con capacidade económica superior ao 150% do IPREM e que non superen o 160% IPREM (*), unha vez deducidos os custos de alugamento ou hipoteca da vivenda. (*) En aplicación do Real decreto – Lei 3/2004, a referencia ao IPREM vén determinada pola contía anual con inclusión das pagas extraordinarias.3. Para o cómputo da renda teranse en conta os datos correspondentes á última declaración fiscal, de manterse a mesma situación no momento da solicitude. Caso de variar a situación económica, ou de non estar obrigado a presentar a declaración fiscal, teranse en conta os datos fiscais dispoñibles, pensión coñecida, así como calquera outro ingreso ou recurso económico da unidade de convivencia.4. Esta bonificación unicamente poderá ter lugar para a que sexa a vivenda familiar habitual.5. O prazo para solicitar a bonificación será dende o 1 de setembrto ao 20 de setembro de cada ano, producindo os seus efectos a partir de xaneiro do ano seguinte.6.- A solicitude, según modelo oficial facilitado polo Concello, incorporará a declaración responsable de que o beneficiario deberá estar ao corrente no pago das súas débedas coa Facenda Municipal, en cumprimento do art.51.6 da Ordenanza fiscal nº1 Xeral de Xestión, Recadación e Inspección. Para o caso de vivendas alugadas o acordo adoptado na resolución desta solicitude será notificado ao propietario do inmoble. Coa solicitude deberán acompañar a documentación que na mesma se especifica.7.- As bonificacións concedidas poderán ser obxeto de revisión, a petición do interesado ou de oficio, por modificación das condicións tidas en conta para a concesión da bonificación. TERCEIRO: Modificación da ordenanza fiscal nº 9 reguladora da taxa pola subministración de auga potable, nos artigos que se enumeran a continuación que quedarían redactados come segue: ARTIGO 6. BENEFICIOS FISCAIS.1. Non se aplicarán exencións, bonificacións nin reducións para a determinaciòn da débeda tributaria que os suxeitos pasivos deban satisfacer por esta taxa.2. De conformidade co disposto na normativa vixente para a determinación da contía das taxas, salvo que se constate a inexistencia de situación de necesidade, conforme ao disposto no Regulamento Municipal de Axudas Financeiras, poderán terse en conta criterios xerais de capacidade económica dos suxeitos obrigados a satisfacelas cotas tributarias.2.1.- Bonificarase nun 75 por 100 sobre a tarifa prevista: - As unidades familiares de 1-2 membros que non alcancen o 100% do IPREM (*), unha vez deducidos os custos de alugamento ou hipoteca da vivenda. - As unidades familiares de 3-4 membros que non alcancen o 125% do IPREM (*), unha vez deducidos os custos de alugamento ou hipoteca da vivenda. - As unidades familiares superiores a 4 membros que non alcancen o 150% do IPREM (*), unha vez deducidos os custos de alugamento ou hipoteca da vivenda.2.2.- Bonificarase nun 50 por 100 sobre a tarifa prevista: - As unidades familiares de 1-2 membros con capacidade económica comprendida entre o 100% e o 110% do IPREM (*), unha vez deducidos os custos de alugamento ou hipoteca da vivenda. - As unidades familiares de 3-4 membros con capacidade económica superior ao 125% do IPREM e que non supere o 135% do IPREM (*), unha vez deducidos os custos de alugamento ou hipoteca da vivenda. - As unidades familiares superiores a 4 membros con capacidade económica superior ao 150% do IPREM e que non superen o 160% IPREM (*), unha vez deducidos os custos de alugamento ou hipoteca da vivenda. (*) En aplicación do Real decreto – Lei 3/2004, a referencia ao IPREM vén determinada pola contía anual con inclusión das pagas extraordinarias.3. Para o cómputo da renda teranse en conta os datos correspondentes á última declaración fiscal, de manterse a mesma situación no momento da solicitude. Caso de variar a situación económica, ou de non estar obrigado a presentar a declaración fiscal, teranse en conta os datos fiscais dispoñibles, pensión coñecida, así como calquera outro ingreso ou recurso económico da unidade de convivencia.4. Esta bonificación unicamente poderá ter lugar para a que sexa a vivenda familiar habitual.5. O prazo para solicitar a bonificación será dende o 1 de setembrto ao 20 de setembro de cada ano, producindo os seus efectos a partir de xaneiro do ano seguinte.6.- A solicitude, según modelo oficial facilitado polo Concello, incorporará a declaración responsable de que o beneficiario deberá estar ao corrente no pago das súas débedas coa Facenda Municipal, en cumprimento do art.51.6 da Ordenanza fiscal nº1 Xeral de Xestión, Recadación e Inspección. Para o caso de vivendas alugadas o acordo adoptado na resolución desta solicitude será notificado ao propietario do inmoble. Coa solicitude deberán acompañar a documentación que na mesma se especifica.7.- As bonificacións concedidas poderán ser obxeto de revisión, a petición do interesado ou de oficio, por modificación das condicións tidas en conta para a concesión da bonificación. CUARTO: Modificación da ordenanza fiscal nº 10 reguladora da taxa por recollida de refugallos sólidos urbanos, nos artigos que se enumeran a continuación que quedarían redactados come segue: ARTIGO 6. BENEFICIOS FISCAIS.1. Non se aplicarán exencións, bonificacións nin reducións para a determinación da débeda tributaria que os suxeitos pasivos deban satisfacer por esta taxa.2. De conformidade co disposto na normativa vixente para a determinación da contía das taxas, salvo que se constate a inexistencia de situación de necesidade, conforme ao disposto no Regulamento Municipal de Axudas Financeiras, poderán terse en conta criterios xerais de capacidade económica dos suxeitos obrigados a satisfacelas cotas tributarias.2.1.- Bonificarase nun 75 por 100 sobre a tarifa prevista: - As unidades familiares de 1-2 membros que non alcancen o 100% do IPREM (*), unha vez deducidos os custos de alugamento ou hipoteca da vivenda. -As unidades familiares de 3-4 membros que non alcancen o 125% do IPREM (*), unha vez deducidos os custos de alugamento ou hipoteca da vivenda. -As unidades familiares superiores a 4 membros que non alcancen o 150% do IPREM (*), unha vez deducidos os custos de alugamento ou hipoteca da vivenda.2.2.- Bonificarase nun 50 por 100 sobre a tarifa prevista: -As unidades familiares de 1-2 membros con capacidade económica comprendida entre o 100% e o 110% do IPREM (*), unha vez deducidos os custos de alugamento ou hipoteca da vivenda. -As unidades familiares de 3-4 membros con capacidade económica superior ao 125% do IPREM e que non supere o 135% do IPREM (*), unha vez deducidos os custos de alugamento ou hipoteca da vivenda. -As unidades familiares superiores a 4 membros con capacidade económica superior ao 150% do IPREM e que non superen o 160% IPREM (*), unha vez deducidos os custos de alugamento ou hipoteca da vivenda. (*) En aplicación do Real decreto – Lei 3/2004, a referencia ao IPREM vén determinada pola contía anual con inclusión das pagas extraordinarias.3. Para o cómputo da renda teranse en conta os datos correspondentes á última declaración fiscal, de manterse a mesma situación no momento da solicitude. Caso de variar a situación económica, ou de non estar obrigado a presentar a declaración fiscal, teranse en conta os datos fiscais dispoñibles, pensión coñecida, así como calquera outro ingreso ou recurso económico da unidade de convivencia.4. Esta bonificación unicamente poderá ter lugar para a que sexa a vivenda familiar habitual.5. O prazo para solicitar a bonificación será dende o 1 de setembrto ao 20 de setembro de cada ano, producindo os seus efectos a partir de xaneiro do ano seguinte.6.- A solicitude, según modelo oficial facilitado polo Concello, incorporará a declaración responsable de que o beneficiario deberá estar ao corrente no pago das súas débedas coa Facenda Municipal, en cumprimento do art.51.6 da Ordenanza fiscal nº1 Xeral de Xestión, Recadación e Inspección. Para o caso de vivendas alugadas o acordo adoptado na resolución desta solicitude será notificado ao propietario do inmoble. Coa solicitude deberán acompañar a documentación que na mesma se especifica.7.- As bonificacións concedidas poderán ser obxeto de revisión, a petición do interesado ou de oficio, por modificación das condicións tidas en conta para a concesión da bonificación. QUINTO: Modificación da ordenanza fiscal nº 12 reguladora da taxa por licenza de apertura e verificación de establecementos, nos artigos que se enumeran a continuación que quedarían redactados come segue: ARTIGO 2. FEITO IMPOÑIBLE.1. Constitúe o feito impoñible da taxa a actividade municipal, tanto técnica como administrativa, tendente a verificar se os establecementos industriais e mercantís reúnen as condicións de seguridade, sanidade e salubridade e calquera outra esixida polas correspondentes ordenanzas e regulamentos municipais ou xerais para o seu normal funcionamento, como o orzamento necesario e previo para o outorgamento por este Concello da licenza de apertura, ou para a verificación e control posterior municipal da comunicación previa ou declaración responsable da actividade, según a normativa vixente.2. Para tal efecto, terá a consideración de apertura: a) A instalación por vez primeira do establecemento para dar comezo ás súas actividades. b) A variación ou ampliación da actividade desenvolvida no establecemento, aínda que continúe o mesmo titular. c) A ampliación do establecemento e calquera alteración que se leve a cabo neste e que afecte ás condicións sinaladas no número 1 deste artigo, exixindo nova verificación destas.3. Entenderase por establecemento industrial ou mercantil toda edificación habitable, estea ou non aberta ao público, que non se destine exclusivamente a vivenda, e que: a) Se dedique ao exercicio dalgunha actividade empresarial fabril, artesá, da construción, comercial e de servizos b) Aínda sen desenvolverse aquelas actividades que sirvan de auxilio ou complemento para estas, ou teñan relación con elas en forma que lles proporcionen beneficios ou aproveitamento, como por exemplo, sedes sociais, axencias, delegacións ou sucursais de entidades xurídicas, escritorios, oficinas, despachos ou estudos. ARTIGO 8. NACEMENTO DA OBRIGA TRIBUTARIA.1. Percibirase a taxa e nace a obrigación de contribuír, cando se inicie a actividade municipal que constitúe o feito impoñible. Para este efecto, entenderase iniciada esta actividade na data de presentación da oportuna solicitude da licenza de apertura, ou na data de presentación dunha comunicación previa ou declaración responsable cando se trate de actividades non suxeitas á autorización ou control previo.2. Cando a apertura tivese lugar sen ter obtido a oportuna licenza, ou sen a presentación de comunicación previa ou declaración responsable, a taxa percibirase cando se inicie efectivamente a actividade municipal conducente a determinar se o establecemento reúne ou non as condicións esixibles, con independencia da iniciación do expediente administrativo que poida instruírse para autorizar a apertura do establecemento ou decretar o seu peche, se non fose autorizable esta apertura.3. A obrigación de contribuír, unha vez nacida, non se verá afectada, de xeito ningún, pola concesión de licenza condicionada á modificación das condicións do establecemento, nin pola renuncia ou desistimento do solicitante unha vez concedida a licenza ou iniciada a actividade, nin no suposto de revogación. No caso de renuncia ou desistimento previo á realización da inspección dos servizos técnicos municipais a liquidación reducirase ao 15% da taxa correspondente, sempre que non se iniciara a actividade. SEXTO: Modificación da ordenanza fiscal nº 13 reguladora da taxa por utilización das instalacións deportivas, nos artigos que se enumeran a continuación que quedarían redactados come segue: 26 - Campo de Fútbol. SÉTIMO: Modificación da ordenanza fiscal nº 20 reguladora da taxa por licenzas urbanisticas, comunicación previa de obras e servizos urbanísticos, nos artigos que se enumeran a continuación que quedarían redactados come segue: Artigo 2. Constitúe o feito impoñible da taxa a actividade municipal, técnica e administrativa, tendente a verificar se os actos de edificación e uso do solo aos que se refire a Lei sobre réxime do solo e ordenación urbana, e que se deban realizar no termo municipal, se axustan ás normas urbanísticas, de edificación e policía previstas na citada Lei do solo, regulamentos que a desenvolvan, normativa urbanística aplicable na comunidade autónoma e no Plan xeral de ordenación municipal deste Concello e demais normativa municipal aplicable. Artigo 9. Tramitación.1. As licenzas ou comunicacións previas de obras para instalacións, obras e construcións, presentaranse por medio de instancia dirixida ao alcalde, segundo o modelo oficial, que se ha facilitar na oficina do Rexistro de Documentos, onde se determinarán os documentos que deberá de presentar o interesado. No caso das comunicacións previas de obras procederease á autoliquidación da cota correspondente no momento de presentación de dita comunicación, cuxa carta de pagamento deberase presentar no momento de dar conta ó Concello das obras a realizar. Sen este requisito non poderá declararse completa a documentación presentada. Nos supostos de falta de calquera dos documentos esixidos actuarase conforme o regulado no artigo 12 da Ordenanza reguladora do procedemento de intervención administrativa na execución de obras e no exercicio de actividades e servizos do termo municipal de Narón.2. A solicitude ou comunicación previa poderá ser formulada polo interesado ou polo contratista das obras, pero deberá facerse constar o nome e enderezo do propietario do inmoble, do seu arrendatario, cando as obras se realicen por conta e interese deste, así como a expresa conformidade ou autorización do propietario. As solicitudes para a primeira ocupación dos edificios deberán ser subscritas polo promotor da edificación, e a súa obtención e requisito indispensable para poder destinar os edificios o uso proxectado, tendo por obxecto a comprobación de que a edificación foi realizada con suxeición estrita aos proxectos de obras que obtiveran a correspondente licenza municipal para a edificación e que as obras fosen rematadas totalmente, debendo, en consecuencia, ser obtidas para a súa ocupación. Nos casos de modificación no uso dos edificios, esta licenza será previa á de obras ou modificación de estruturas e tenderá a comprobar que o seu cambio non contradí ningunha normativa urbanística e que a actividade realizada é conforme co regulado na lexislación vixente.3. Se despois de formulada a solicitude de licenza ou realizada a comunicación previa de obras se modificase ou ampliase o proxecto deberá poñerse en coñecemento da Administración municipal acompañando o novo orzamento reformado, e, no seu caso, planos e memorias da modificación ou ampliación. Se a modificación ou ampliación se quixera introducir nas obras xa autorizadas ou comunicadas, deberá tramitarse en igual forma que se de nova construción se tratase, e con pagamento de novos dereitos.4. Ata que o suxeito pasivo non efectúe o ingreso da débeda tributaria ou garanta regulamentariamente o seu pagamento, non lle será entregado o documento administrativo de “licenza de obras”, que se ha expedir pola Alcaldía ou Concellería- Delegada e Secretaría do Concello. Artigo 10. Resolución. O órgano municipal competente, cando se trate dunha solicitude de licenza de obras adoptará a resolución que procedese en canto ao outorgamento da licenza solicitada e procederá, así mesmo, a propoñer aos servizos económicos a aprobación da liquidación dos dereitos ou taxas correspondentes. No caso das comunicacións previas de obras procederase á autoliquidación das taxas correspondentes no momento da presentación da dita comunicación, cuxa carta de pagamento deberase presentar no momento de dar conta ó Concello das obras a realizar. Sen este requisito non poderá declararse completa a documentación presentada. Artigo 12. Caducidade e duración das licenzas.1. Cando o interesado desista ou renuncie, expresamente, á licenza solicitada se ésta aínda non foi outorgada, procederá o pago do 50% da cota correspondente. Cando o desistimento ou a renuncia se produza cando a licenza xa foi outorgada, ou se denegue a licenza solicitada, procederá o pago do 100% da taxa correspondente. No caso en que as obras estean iniciadas non procederá a devolución. Si o expediente de outorgamento de licenza urbanística non se rematase, por causas imputables ao Concello non procederá o abono da taxa. Cando o interesado desista ou renuncie expresamente á comunicación previa realizada, se xa foi emitido o informe por parte dos servizos técnicos municipais, non procederá a devolución da taxa autoliquidada e abonada. Cando o desistimento ou renuncia se produza antes da realización dos trámites anteriormente nomeados, procederá a devolución do 50% da taxa autoliquidada e abonada. No caso en que as obras xa estean iniciadas, non procederá a devolución. En todo caso a cota mínima establecida no punto 3 do artigo 7, non se devolverá. 2. No acto de outorgamento da licenza de edificación determinaranse os prazos de caducidade por causa de demora na iniciación e finalización das obras, así como por causa de interrupción. Na súa falta, o prazo de iniciación non poderá exceder de seis meses e o de terminación de tres anos, dende a data do seu outorgamento, e non poderán interromperse as obras por tempo superior a seis meses. A caducidade será declarada pola Administración municipal logo do procedemento coa audiencia ao interesado.3. O Concello poderá conceder prórroga dos referidos prazos da licenza, logo da solicitude expresa, sempre que a licenza sexa conforme coa ordenación urbanística vixente no momento da concesión da prórroga. Cada prórroga que se solicite non poderá ser por un prazo superior ao inicialmente acordado. Os dereitos pola concesión de prórroga fixaranse no 20% da licenza inicial, con un mínimo de 6,87 €. 4. As comunicación previas relativas á execución de obras deberán sinalar o prazo para o seu inicio e remate, en proporción á súa entidade e de conformidade co establecido nas ordenanzas municipais sobre uso do solo e a edificación. Os prazos indicados prorrogaranse pola metade do prazo establecido se a persona interesada o comunica antes de ter transcorrido o referido prazo. O prazo de inicio e remate das obras non poderán exceder dos tres meses e un ano respectivamente. Os dereitos por estas prórrogas fixaranse no 20% da comunicación previa inicial, con un mínimo de 6,87€. OITAVO: Modificación das disposicións finais de tódalas ordenanzas fiscais, que quedarían redactadas come segue: DISPOSICIÓN FINAL A presente ordenanza, entrará en vigor o mesmo día da súa publicación no BOP e comezará a aplicarse a partir do 1 de xaneiro de 2020, permanecendo en vigor mentres non se acorde a súa modificación ou derrogación expresa. NOVENO: Modificación das denominacións e disposicións finais das seguintes ordenanzas reguladoras de prezos públicos, que quedarían redactadas come segue: ORDENANZA Nº 31 REGULADORA DO PREZO PÚBLICO POR PRESTACIÓN DE SERVIZOS NA MAQUINA FOTOCOPIADORA Disposición final A presente ordenanza entrará en vigor unha vez que se publique o seu texto íntegro no Boletín Oficial da Provincia e transcorra o prazo previsto no artigo 70.2 en relación co artigo 65.2 da Lei 7/1985, do 2 de abril, reguladora das bases do réxime local, permanecendo en vigor ata a súa modificación ou derrogación expresa. ORDENANZA Nº 32 REGULADORA DO PREZO PÚBLICO POLA PRESTACIÓN DE SERVIZOS COAS MÁQUINAS, FERRAMENTAS DE PROPIEDADE MUNICIPAL AOS PARTICULARES QUE O SOLICITEN Disposición final A presente ordenanza entrará en vigor unha vez que se publique o seu texto íntegro no Boletín Oficial da Provincia e transcorra o prazo previsto no artigo 70.2 en relación co artigo 65.2 da Lei 7/1985, do 2 de abril, reguladora das bases do réxime local, permanecendo en vigor ata a súa modificación ou derrogación expresa. ORDENANZA Nº 34 REGULADORA DO PREZO PÚBLICO POLA PRESTACIÓN DO SERVIZO DE TRANSPORTE ADAPTADO PARA PERSOAS DEPENDENTES Disposición final A presente ordenanza entrará en vigor unha vez que se publique o seu texto íntegro no Boletín Oficial da Provincia e transcorra o prazo previsto no artigo 70.2 en relación co artigo 65.2 da Lei 7/1985, do 2 de abril, reguladora das bases do réxime local, permanecendo en vigor ata a súa modificación ou derrogación expresa. ORDENANZA Nº 36 REGULADORA DO PREZO PÚBLICO POR UTILIZACIÓN DO CENTRO DE LIMPEZA E DESINFECCIÓN DE VEHÍCULOS DE GANDO NA FEIRA DO TRECE. Disposición final A presente ordenanza entrará en vigor unha vez que se publique o seu texto íntegro no Boletín Oficial da Provincia e transcorra o prazo previsto no artigo 70.2 en relación co artigo 65.2 da Lei 7/1985, do 2 de abril, reguladora das bases do réxime local, permanecendo en vigor ata a súa modificación ou derrogación expresa. ORDENANZA Nº 37 REGULADORA DO PREZO PÚBLICO POR UTILIZACIÓN DO SISTEMA MUNICIPAL DE PRÉSTAMO DE BICICLETAS. Disposición final A presente ordenanza entrará en vigor unha vez que se publique o seu texto íntegro no Boletín Oficial da Provincia e transcorra o prazo previsto no artigo 70.2 en relación co artigo 65.2 da Lei 7/1985, do 2 de abril, reguladora das bases do réxime local, permanecendo en vigor ata a súa modificación ou derrogación expresa. Narón, 23 de decembro de 2019 A alcaldesa- presidenta Marián Ferreiro Díaz